**ELŐTERJESZTÉS**

**Körmend Város Önkormányzata Képviselő-testülete**

**2019. szeptember 26-i rendkívüli ülésére**

**Tárgy: Helyi védettség megszüntetésének kezdeményezése**

Tisztelt Képviselő-testület!

Körmend Város Önkormányzata a döntött arról, hogy a körmendi Rákóczi utcai.381, 382 és 409 hrsz. ingatlanok értékesítésére pályázatot ír ki.

Az egykori Pásztory házat, Rákóczi u. 10. száma alatt (381 hrsz.) jelenleg helyi védelem alatt álló épületként tartjuk nyilván.

Az ingatlan jelenleg már lakatlan, elavult állapotú, a lehetséges befektetőre az önkormányzat már régóta vár. A több mint egy évtizede kihasználatlan foghíj telekegyüttesre az elmúlt 10 évben egy komolyabb érdeklődés mutatkozott, de aztán az az érdeklődő is elállt az ingatlanok megvételétől. Több alkalommal került nyilvánosan meghirdetésre a telekegyüttes, de ezek is eredménytelenül zárultak. Most konkrét és valós beruházási igény van a telkekre, ugyanakkor a kérelmező kezdeményezte azt, hogy a helyi védettséget az Önkormányzat szüntesse meg, mivel a helyi védettség megtartása esetén a beruházó nem tudja a fejlesztést megvalósítani.

Csatoljuk a védettség megszüntetése tárgyában érkezett kérelmet. A kérelemből kitűnik, hogy a szóban lévő ingatlan eredeti funkciója lakóépület volt 4,00m körüli belmagassággal, amely viszont a jelenlegi lakóépületekkel szemben támasztott, valamint energetikai követelményeknek nem felel meg, és a belmagasság csökkentésével a védett utcakép teljesen elvesztené a jelenlegi formáját. Az épület nagyon rossz állapotú, vizesedik, az épületre évtizedek óta nem költöttek.

Kérem a Képviselő-testületet, hogy döntsön arról, hogy a védettség megszüntetésének kérdésében értékvizsgálatot és szakértői véleményt készíttet.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy arra való tekintettel, hogy a Körmend, Rákóczi u. 10. szám alatti ingatlanon álló épület helyi védettségének megszüntetése tárgykörében kérelem érkezett az Önkormányzathoz, az Önkormányzat a védettség megszüntetésének kérdésében értékvizsgálatot és szakértői véleményt készíttet, s ennek alapján dönt a védettség fenntartásáról vagy megszüntetéséről.

Körmend, 2019. szeptember 16.

  **Bebes István**

 **polgármester**